
Szódabikarbóna és ecet, avagy kémiai vulkán
(A kísérlet http://chemistry.about.com/od/chemicalvolcanoes/ss/volcano.htm
oldalon található eredeti angol nyelvű leírását Faludi Andrea fordította magyarra.)
A szódabikarbóna és ecet vulkán egy olyan kémiai kísérlet (projekt), mely használható egy valódi vulkánkitörés szimulálására,vagy példaként sav-bázis reakcióra, esetleg elvégezhető csupán azért, mert szórakoztató. A szódabikarbóna és ecet között lejátszódó kémiai reakció szén-dioxid gázt eredményez, amely buborékokat képez a mosogatószerben. A vegyszerek nem mérgezőek (bár nem ízletesek), ebből kifolyólag ez a kísérlet nagyszerű választás a természettudomány iránt érdeklődők minden korosztálya számára.

Szükséges anyagok, eszközök
· 3 csésze liszt

· 1 csésze só

· 1 csésze víz

· 2 evőkanál étolaj

· üres üdítős flakon

· mélytányér vagy lábas

· ételfesték

· mosogatószer

· szódabikarbóna (nátrium-hidrogénkarbonát)

· ecet (ecetsav)

A vulkán „masszája”
A kitöréshez nem szükséges vulkánt készíteni, de egyszerű a tufa kúpot modellezni.

Kezdjük a vulkán „masszájával”:
1, Keverjünk össze 3 csésze lisztet, 1 csésze sót, egy csésze vizet és 2 evőkanál étolajat.

2, Ezeket kézzel dolgozzuk össze vagy keverjük kanállal egészen addig, míg a keverék sima nem lesz.

3, Ha szeretnénk, adjunk hozzá olyan ételszínezéket is, mely vulkánszínt eredményez.
A vulkán modellezése

A következőkben gyártsunk a masszából vulkánt:
1, Töltsük meg az üres üdítős flakont lehetőleg forró vízzel.

2, Adjunk hozzá egy nyomásnyi mosogatószert és némi szódabikarbónát (kb. 2 evőkanálnyit),

igény esetén adhatunk hozzá még néhány csepp ételszínezéket is.

3, Helyezzük a flakont a lábas vagy mély edény közepére.

4, Fedjük be az üdítős flakont a masszával, úgy hogy az vulkán-formát eredményezzen.

5, Vigyázzunk, hogy ne tömjük be a flakon nyílását!

6, Lecsöpögtethetjük vulkánunk oldalát egy kis ételszínezékkel. Mikor a vulkán kitör, a „láva” végigfolyik az oldalán és felveszi majd a színt.
Vulkánkitörés

1, Ha készen állunk, hogy megnézzük a vulkánkitörést, öntsünk ecetet az üvegbe (ami már forró vizet, mosogatószert és szódabikarbónát tartalmaz).

2, További szódabikarbóna hozzáadásával a kitörést megismételhetjük. Öntsünk hozzá újabb adag ecetet, mely ismét előidézi az reakciót.

Magyarázat

A szódabikarbóna és ecet vulkán kitörése egy sav-bázis reakción alapszik:

szódabikarbóna (nátrium-hidrogénkarbonát) + ecet (ecetsav) ( szén-dioxid + víz + nátrium-ion + acetát-ion

ahol [image: image3.png]= szilard, | = folygadék, g = gaz, aq = hidratalt vagy oldatban lévé





Levezetés:

[image: image4.png]NaHCO; < Na™(aq) + HCO;™ (aq)




[image: image5.png]CH;COOH & H7(aq) + CH;CO0™(aq)




[image: image6.png]H* + HCO;~ ¢ H,CO; (szénsav)




[image: image7.png]H,CO; « H,0 + CO,




Az ecetsav (gyenge sav) reagál a nátrium-hidrogénkarbonáttal hidrogénkarbonát-ionjával (bázis) és közömbösíti azt.

A keletkező szén-dioxid gáz halmazállapotú és ez a felelős a kitörés folyamán tapasztalható sistergésért és pezsgésért.
Módszertani elemzés

Elsősorban azért választottam ezt a kísérletet, mert az alapanyagok minden háztartásban fellelhetők, a kísérlet egyszerűen és biztonságosan elvégezhető, az oktatási gyakorlatban pedig több témakörhöz is kapcsolható: gázfejlődési reakciók, sav-bázis reakciók, reakciósebesség koncentráció függésének szemléltetése, szerves savak erőssége.

A másik érv, amely e kísérlet mellett szólt az az, hogy egy ilyen egyszerű kísérlet, mint az ecet és szódabikarbóna reakciója korosztálytól, rendelkezésre álló időtől és kihangsúlyozandó részlettől függően több módon is bemutatható.
A vulkán elkészítése történhet a leírtak szerint vagy só gyurmából, sárból[6], alufóliából [7] illetve bármilyen más módon, kinek-kinek a kreativitására van bízva. Azonban (ahogyan azt már az eredeti leírás is említi) ennek megépítése nem feltétlenül szükséges, mivel meglehetősen időigényes. Célja csupán a reakció esztétikusabbá tétele. Míg ez tökéletesen alkalmazható óvodás korú gyerekeknél, általános iskolai rendezvényeken a kémia népszerűsítése céljából vagy alternatív iskolákban, addig a hagyományos tanórák (szűkös) kereteibe az egész művelet aligha fér bele. Esetleg szorgalmi feladatnak kiadható, mégpedig úgy, hogy a diák videóval vagy fényképekkel rögzítse előkészületeit és magát a kísérlet végrehajtását, majd ebből prezentációt készítve mutassa be azt diáktársainak.
Vegyszerek a háztartásban

A 7. osztályos tananyag tartalmazza néhány, mindennapokban használt vegyszer megismerését, így az ecet és a szódabikarbóna is szóba kerül. A két anyag reakciója tanulókísérletben (pl. üdítős kupakokban) pár perc alatt elvégeztethető. Égő gyújtópálca reakciótér fölé helyezésével, pedig kimutatható, hogy CO2 képződött (a gyújtópálca elalszik). Ehhez kapcsolódóan az is megemlíthető, hogy szódabikarbónából melegítés hatására ugyanez a gáz szabadul fel, és mivel a sütőpor nagy mennyiségben tartalmaz szódabikarbónát, ezért a felszabaduló CO2 eredményezi sütésnél a tészta felfújódását.
Mint konkrét vizsgálandó reakció azonban 9. osztályban, többször is előkerülhet:

A. Gázfejlődési reakcióknál
Nagy valószínűséggel akad olyan tanuló az osztályban, aki régen játszott „robbantósat” a Kinder tojásban lévő sárga, műanyagtojással. (Kevés sütőport és egy kis étkezési ecetet kell beletenni, majd gyors összerázás után le kell tenni a földre, hátrébb menni, és már csak türelmesen kell várni a „robbanást”.) Azonban fel lehet adni előzetesen házi feladatnak is, hogy végezzék el otthon, mert következő órán megbeszéljük a tapasztalatokat és a jelenség magyarázatát. Úgy gondolom, egy ilyen feladatot jó eséllyel kipróbálnak. (Azonban azt sem tartom teljesen kizártnak, hogy az óra utolsó pár percében, ha van az iskolának udvara, akkor ott végezzük el.)

Az alábbi kérdéseket tenném fel (egyesével egymás után):

· Mi okozza a robbanást? 

· Milyen gáz képződik?

· Hogyan tudnád a sejtésedet igazolni?

· Miért kell a tojást összerázni?
Megtanítandó tehát, hogy a sütőpor egyik fő komponense a szódabikarbóna (NaHCO3) és ez lép reakcióba a benne lévő szilárd savval, miközben szén-dioxid gáz fejlődik, ami felfújja a tésztát.
B. A reakciósebesség koncentráció függése

Ennél a témakörnél egy tanári kísérletet végeznék. Két üvegbe azonos mennyiségű szódabikarbónát teszünk, azonos térfogatú, de különböző töménységű ecetsavat öntünk hozzá, majd azonos időben ráhúzunk 1-1 lufit az üvegek nyakára. Amelyikbe a töményebb ecetet öntöttük, ott a lufi nagyobbra fújódik fel.
Mivel addigra a diákok már tanulták, hogy a sütőpor nagy mennyiségben tartalmaz szódabikarbónát (s ez a sütőpor zacskójának hátoldaláról le is olvasható), érdemes tanulókísérletben páronként a következőképpen elvégezni a reakciót: a pár egyik tagja sütőporra, addig a másik szódabikarbónára önt azonos mennyiségű ecetet. A kísérlet műanyag poharakban végezhető.
· Mi a tapasztalat a reakciók hevességét illetően? 
· Mi lehet ennek a magyarázata? 
C. Sav –bázis reakció
Ennél a témakörnél nem feltétlenül érdemes a kísérletet elvégezni, ha azt a diákok korábban már látták. Az ecetsav (gyenge sav) reagál a hidrogénkarbonát-ionnal (bázis) és közömbösíti azt, miközben szén-dioxid gáz és nátrium-acetát képződik. Felírva a reakcióegyenletet, itt az „erősebb sav a gyengébbet kiszorítja a sójából” törvényre kell mindenképpen felhívni a diákok figyelmét. Mivel hogy a NaHCO3 a szénsav sója, így bizonyíthatjuk, hogy az ecetsav (bár maga is gyenge sav) a szénsavnál erősebb sav.

D. Szerves savak

Az ecetsav a karbonsavak között még ugyan erősnek számít, az erős szervetlen savakhoz (sósav, salétromsav, kénsav) képest azonban gyenge sav. Ezzel a kísérlettel viszont jól szemléltethető, hogy a szénsavnál azért erősebb, hiszen az ecetsav fel tudja a szénsavat szabadítani a sójából (ld. mint fent).
4. Felhasznált irodalom
[1] http://chemistry.about.com/od/chemicalvolcanoes/ss/volcano.htm
[2] http://chemistry.about.com/od/chemicalvolcanoes/ss/volcano_2.htm
[3] http://chemistry.about.com/od/chemicalvolcanoes/ss/volcano_3.htm
[4] http://chemistry.about.com/od/chemicalvolcanoes/ss/volcano_4.htm
[5] http://chemistry.about.com/od/chemicalvolcanoes/ss/volcano_5.htm
[6] http://termtud.akg.hu/okt/10/kemia/kis.htm
[7] http://crafts.kaboose.com/erupting-volcano.html

